<classify> MWANDISHI WETU-DAR ES SALAAM RAIS wa Jamhuri ya Watu wa China, Xi Jinping, amemtunukiaWaziri Mkuu Mstaafu, Dk. Salim Ahmed Salim, nishani ya juu ya urafiki yaJamhuri ya Watu wa China ikiwa ni sehemu ya matukio ya maadhimisho ya miaka 70tangu kuanzishwa kwa Jamhuri ya Watu wa China. Jinping alimtunuku rasmi tuzo hiyo inayomfanya Dk. Salimkuwa mwafrika wa kwanza kupewa heshima na tuzo hiyo ya juu katika historia yaChina, katika maadhimisho rasmi yaliyofanyika jana asubuhi, Septemba 29 jijiniBeijing. Nishani hiyo ilipokelewa na binti wa Dk Salim, Maryamambaye pia ni Mwakilishi Mkazi wa Benki ya Dunia nchini Albania kwa niaba ya babayake kutokana na kushindwa kuhudhuria kwa sababu za kiafya ambapo katika tukio hilo, Serikali yaTanzania iliwakilisha na Balozi wa Tanzania nchini China, Mbelwa Kairuki. Hafla hiyo kubwa ya kitaifa ya kukabidhi nishaniilihudhuriwa na viongozi waandamizi wa Chama na Serikali ya China akiwemoMakamu wa Rais Wang Qishan, Waziri Mkuu Li Keqiang, Spika wa Bunge Li Zhanshuna ambao wote ni wajumbe wa Kamati Kuuya Chama cha Kikomunisti cha China na Baraza la Taifa. Mbali na Dk.Salim, wengine waliotunukiwa Nishani yaUrafiki ni pamoja na Kiongozi wa Chama cha Kikoministi cha Cuba, Jenerali Raul Castro, Dada wa Mfalme waThailand Maha Chakri Sirindhorn, Kiongozi wa Jumuiya ya Urafiki ya China naUrusi , Galina Kulikova, Waziri Mkuu Mstaafu wa Ufaransa Jean-Pierre Raffarinna Isabel Crook kutoka Canada. Vilevile Rais Xi alitoa nishani ya Jamhuri na nishaniya heshima ya taifa kwa raia 36 wa China kwa kutambua mchango wao mkubwa katikamaendeleo ya Taifa la China kupitia kazi zao katika fani mbalimbali. Nishani ya juu ya urafiki ya taifa la China imetolewa kwaDk. Salim, kutokana na mchango wake wa kuiwezesha Jamhuri ya Watu wa China kuwaMwanachama wa Umoja wa Mataifa mwaka 1971 alipokuwa Mwakilishi wa Kudumu waTanzania katika Umoja wa Mataifa UN. Aidha, mchango wa Dk. Salim katika kuimarisha uhusianokati ya China na Tanzania wakati aliposhikilia nyadhifa mbalimbali umetajwakama sababu ya kutunukiwa nishani hiyo. Pia inaelezwa kuwa mchango wa Dk.Salim katika kujenga uhusianokati ya China na Afrika akiwa na nafasi ya Katibu Mkuu wa OAU umetajwa kuwasababu nyingine ya kutunukiwa Nishani. Tukio la kutoa nishani lilitangazwa moja kwa moja kupitiaTelevisheni zote za Jamhuri ya Watu wa China na kushuhudiwa na watu zaidi ya milioni500. Kwa mujibu wa maelezo ya Balozi wa Tanzania nchini China,Mbelwa Kairuki , alisema tukio hilo limeshuhudiwa na mamilioni ya wachinahususan vijana walipata fursa ya kufahamu nafasi na mchango wa Tanzania na Barala Afrika katika historia ya taifa lao. Aidha Balozi Kairuki alieleza kwamba maadhimisho ya miaka70 ya Jamhuri ya Watu wa China mwaka huu yanaambatana na maadhimisho ya miaka55 ya urafiki na udugu kati ya China na Tanzania kufuatia kuanzishwa kwamahusiano rasmi ya kidiplomasia mwaka 1964. Kwa upande wake Waziri wa Mambo ya Nje na Ushirikiano wa AfrikaMashariki, Profesa Palamagamba Kabudi, alisema tuzo hiyo ni heshima kwa taifa. Profesa Kabudi alisema Watanzania wanatakiwa kuyafanya majukumu yakitaifa wanayopewa na viongozi wa serikali kwa uzalendo usiotiliwa mashaka,uaminifu na ufanisi kama walivyoelekezwa wakati wa kukabidhiwa majukumu hayokwa faida ya nchi. Dk. Salim Ahmed Salim ni mtumishi mwaminifu na mzalendo kwaJamhuri ya Muungano wa Tanzania ambaye ameitumikia nchi katika nafasimbalimbali kuanzia na ukurugenzi katika wizara ya Mambo ya Nje na Ushrikiano waAfrika Mashariki balozi katika nchi za Misri, India,China na Umoja wa Mataifa ,alisema Kwa upande wake mwanahabari mkongwe na mchambuzi wamasuala ua kiasiasa, Jenerali Ulimwengualisema tuzo hiyo inaonesha michango bora ya Dk. Salim Ahmed Salim na heshimakati ya China na dunia wakati alipokuwa akihudumu kama Mwakilishi wa Kudumu waTanzania kwa UN. Inastahili kutambuliwa mmoja wa wanadiplomasia mashuhuriwa Tanzania. Alikuwa na jukumu la kushikilia sababu ya China haswa katikakuandikishwa kwake UN mnamo 1971. Halafu, akiwa na umri wa miaka 28 tu, Dk. Salimalishambulia kampeni ili China ikubalike kwenye mkutano wa mataifa, alisemaUlimwengu katika mahojiano yake na gazeti la China Daily.  <topic>: KITAIFA 